Úradný vestník 201 E , 18/08/2005 S. 0064 - 0065



P6_TA(2004)0054 Program ARGO * Legislatívne uznesenie Európskeho parlamentu o návrhu Komisie o prijatí rozhodnutia Rady, ktorým sa mení a dopĺňa rozhodnutie 2002/463/ES, ktorým sa prijíma akčný program pre správnu spoluprácu v oblastiach vonkajších hraníc, víz, azylu a prisťahovalectva (program ARGO) (KOM(2004)0384 — C6-0049/2004 — 2004/0122(CNS)) (Konzultačný postup) Európsky parlament, - so zreteľom na návrh Komisie (KOM(2004)0384) [1], - so zreteľom na článok 66 Zmluvy o ES, - so zreteľom na článok 67 Zmluvy o ES, v súlade s ktorým Rada konzultovala s Parlamentom (C6-0049/2004), - so zreteľom na článok 51 rokovacieho poriadku, - so zreteľom na správu Výboru pre občianske slobody, spravodlivosť a vnútorné veci (A6-0019/2004), 1. schvaľuje zmenené a doplnené znenie návrhu Komisie; 2. vyzýva Komisiu, aby zodpovedajúcim spôsobom zmenila svoj návrh, v súlade s článkom 250 ods. 2 Zmluvy o ES; 3. vyzýva Radu, aby oznámila Parlamentu, či má v úmysle odchýliť sa od ním schváleného textu; 4. vyzýva na začatie zmierovacieho konania v zmysle Spoločného vyhlásenia zo 4. marca 1975 v prípade, ak má Rada v úmysle odchýliť sa od ním schváleného textu; 5. žiada Radu o konzultáciu s Parlamentom, ak má v úmysle podstatne zmeniť návrh Komisie; 6. poveruje svojho predsedu, aby túto pozíciu odovzdal Rade a Komisii. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 ODÔVODNENIE 4 (4) S cieľom zlepšiť riadenie vonkajších hraníc rozpočtový orgán výrazne zvýšil rozpočtové prostriedky vyčlenené pre program ARGO na rok 2004. | Zrušené | Pozmeňujúci a doplňujúci návrh 2 ODÔVODNENIE 5 (5) Na podporu všeobecných cieľov programu ARGO je potrebné zvýšiť počet navrhovaných akcií v oblasti vonkajších hraníc a vytvoriť nové druhy akcií. | (5) Na podporu všeobecných cieľov programu ARGO a na jeho priblíženie vnútroštátnym správnym orgánomje potrebné zvýšiť počet navrhovaných akcií v oblasti vonkajších hraníc a vytvoriť nové druhy akcií. | Pozmeňujúci a doplňujúci návrh 3 ODÔVODNENIE 6a (nové) | 6a) Na zabezpečenie európskej pridanej hodnoty pre všetky členské štáty je potrebné mať možnosť kontrolovať a posúdiť ich príspevky do európskej siete kontroly a dohľadu na vonkajších hraniciach. Z toho istého dôvodu je potrebné stanoviť maximálnu výšku disponibilných rozpočtových prostriedkov určených na činnosti jedného členského štátu. | Pozmeňujúci a doplňujúci návrh 4 ČLÁNOK 1, BOD 1článok 10 odsek 1a bod ba) (nový) (rozhodnutie 2002/463/ES) | ba)sú prínosom pre všetky členské štáty, takže projekty jedného členského štátu umožňujú lepšiu koordináciu akcií medzi členskými štátmi, a následne tak zabezpečujú jednotnejšiu úroveň bezpečnosti na všetkých vonkajších hraniciach. | Pozmeňujúci a doplňujúci návrh 5 ČLÁNOK 1, BOD 3, písmeno a)Článok 12 odsek 3 bod a) (rozhodnutie 2002/463/ES) a)vypracuje ročný pracovný program, ktorý bude obsahovať osobitné ciele, tematické priority, objektívne kritériá podľa článku 10 odseku 1a) bodu b), popis činností podľa článku 10 odseku 3, ktoré má Komisia v úmysle realizovať a prípadne zoznam iných činností. | a)vypracuje ročný pracovný program, ktorý bude obsahovať osobitné ciele, tematické priority, objektívne kritériá podľa článku 10 odseku 1a bodu b), maximálnu čiastku z ročného rozpočtu vyhradenú pre činnosti uvedené v článku 10 odseku 1 a), popis činností podľa článku 10 odseku 3, ktoré má Komisia v úmysle realizovať a prípadne zoznam iných činností. | [1] Zatiaľ neuverejnené v úradnom vestníku. --------------------------------------------------